b'\n_START_ARTICLE_\nErnie Russell\n_START_SECTION_\nKariera\n_START_PARAGRAPH_\nOdrasel je v Montrealu in \xc5\xbee v mladosti blestel tako v hokeju na ledu kot nogometu. Hokejsko kariero je za\xc4\x8del v mladinskem mo\xc5\xa1tvu Stirling Athletics, katerega je bil tudi kapetan._NEWLINE_V \xc4\x8dlanskem amaterskem hokeju na ledu je debitiral leta 1905 v dresu mo\xc5\xa1tva Montreal Hockey Club, a je ve\xc4\x8dino svoje kariere prebil v mo\xc5\xa1tvu Montreal Wanderers. Zanj je igral v dveh razli\xc4\x8dnih ligah, ligi Eastern Canada Amateur Hockey Association in ligi National Hockey Association. \xc4\x8ceprav je leta 1908 \xc5\xbee tri leta nastopal za Wandererse, pa je ohranil \xc4\x8dlanstvo v \xc5\xa1portni zvezi Montreal AAA, katere del je bil klub Montreal Hockey Club. Vodilnim v zvezi dejstvo, da je ohranil \xc4\x8dlanstvo, zgolj da bi igral nogomet pri zvezi, ni bilo pogodu in so ga izklju\xc4\x8dili. Posledi\xc4\x8dno je izpustil celotno sezono 1908/09._NEWLINE_Naslednjo sezono se je vrnil in aktivno igral do leta 1914, ko se je upokojil. Znan je bil po dovr\xc5\xa1eni igri s palico in po tem, da je kljub nizki masi v povpre\xc4\x8dju svoje kariere dosegal skoraj dva gola na tekmo._NEWLINE_Russell je bil eden najbolj poznanih in spo\xc5\xa1tovanih \xc5\xa1portnikov svojega \xc4\x8dasa v Montrealu. V mestu je \xc5\xbeivel celo \xc5\xbeivljenje. Leta 1965 je bil sprejet v Hokejski hram slavnih lige NHL.'